Πάμπλο Γκαρσία

Ο Πάμπλο Γκαρσία  (Ισπανικά: Pablo Gabriel García Pérez) (11 Μαΐου 1977, Πάντο) είναι Ουρουγουανός πρώην ποδοσφαιριστής και νυν προπονητής ποδοσφαίρου. Σήμερα είναι προπονητής του Πανσερραϊκού.

Σταδιοδρομία ως ποδοσφαιριστής 

Ο Γκαρσία ξεκίνησε τη σταδιοδρομία του από τη Μοντεβιδέο Γουόντερερς. Την επόμενη περίοδο αγωνίστηκε στην Πενιαρόλ και μετά από έξι μήνες μεταγράφηκε στην Ατλέτικο Μαδρίτης. 

Μετά από δύο καλές περιόδους μετακόμισε στην Ιταλία και τη Μίλαν από την οποία, μετά από μόλις πέντε εμφανίσεις στο Καμπιονάτο και έντεκα συνολικά, δόθηκε δανεικός στη Βενέτσια κάνοντας αρκετά καλές εμφανίσεις, παρά τον υποβιβασμό της ομάδας στη δεύτερη κατηγορία.

Την επόμενη περίοδο επέστρεψε στην Ισπανία και την Κλαμπ Ατλέτικο Οσασούνα. Εκεί έμεινε τρεις περιόδους και οι καλές, αν και πολλές φορές σκληρές και αντιαθλητικές εμφανίσεις του με την ομάδα, προσέλκυσαν το ενδιαφέρον της Ρεάλ Μαδρίτης με την οποία σύναψε τριετές συμβόλαιο με τον Ουρουγουανό αμυντικό μέσο το καλοκαίρι του 2005. Την πρώτη του περίοδο έκανε 25 εμφανίσεις με τη Ρεάλ που τερμάτισε δεύτερη στο Πρωτάθλημα. 

Την επόμενη περίοδο ο νέος προπονητής της Ρεάλ Μαδρίτης, Ιταλός Φάμπιο Καπέλλο τον έστειλε δανεικό στη Θέλτα Βίγο, όπου  είχε μια άτυχη σεζόν, αφού ήταν τραυματίας το μεγαλύτερο διάστημα. Η επόμενη χρονιά τον βρίσκει δανεικό στη νεοφώτιστη στην Α΄ Εθνική Ισπανίας Ρεάλ Μούρθια, που δεν καταφέρνει να γλιτώσει τον υποβιβασμό. 

Με το τέλος του συμβολαίου του το καλοκαίρι του 2008 ο Γκαρσία υπογράφει συμβόλαιο με τον ΠΑΟΚ Θεσσαλονίκης και γρήγορα έγινε ο αγαπημένος παίκτης των φανατικών οπαδών της ομάδας.

Στις αρχές του 2014 υπέγραψε συμβόλαιο με την ομάδα της Ξάνθης.

Ως διεθνής 

Ο Γκαρσία έκανε την πρώτη επίσημη εμφάνιση με την φανέλα της Ουρουγουάης στις 13 Δεκεμβρίου 1997 σε ένα παιχνίδι εναντίον των Ηνωμένων Αραβικών Εμιράτων. Έγινε γρήγορα μέλος την ομάδας και συμμετείχε στο Κόπα Αμέρικα το 1999. Συμμετείχε επίσης με την εθνική ομάδα της χώρας του και στο Παγκόσμιο Κύπελλο Ποδοσφαίρου 2002.

Σταδιοδρομία ως προπονητής 
Ο Πάμπλο Γκαρσία ξεκίνησε τη προπονητική του καριέρα ως προπονητής των τμημάτων υποδομής του Π.Α.Ο.Κ.. Πρώτη του ομάδα ήταν η Κ17 του Π.Α.Ο.Κ. με την οποία κέρδισε και το πρωτάθλημα τη σεζόν 2015-16. Την αμέσως επόμενη σεζόν, πήρε «προαγωγή» αναλαμβάνοντας ως πρώτος προπονητής της ομάδας Κ19 του Π.Α.Ο.Κ. . Το πέρασμα του ήταν απολύτως πετυχημένο και εκεί καθώς σε τέσσερις σεζόν κέρδισε 3 πρωταθλήματα. Μάλιστα, τις χρονιές 2018-19 και 2019-20, η κ19 του Π.Α.Ο.Κ. κατέκτησε αήττητη το πρωτάθλημα. 

Ο Πάμπλο Γκαρσία, πιστός στρατιώτης του Π.Α.Ο.Κ., περίμενε την ευκαιρία του. Στις 30 Οκτωβρίου 2020, προωθήθηκε από προπονητής των ακαδημιών σε προπονητής της πρώτης ομάδα του ΠΑΟΚ, ύστερα από την αποχώρηση του Άμπελ Φερέιρα. Με τον νέο προπονητή και τη λαϊκή αποδοχή που τον συνόδευε, η ομάδα τελείωσε τη χρονιά επιτυχημένα, καταφέρνοντας να τερματίσει 2η μετά τη διαδικασία των play offs. Στο Κύπελλο, οδήγησε τον Π.Α.Ο.Κ. στον μεγάλο τελικό αποκλείοντας στους ημιτελικούς την ομάδα της Α.Ε.Κ.. Εκεί, συνάντησε την ομάδα του Ολυμπιακού η οποία προηγουμένως είχε πανηγυρίσει την κατάκτηση του πρωταθλήματος. 

Στις 22 Μαΐου 2021 κατέκτησε το πρώτο του κύπελλο ως προπονητής του ΠΑΟΚ, με νίκη 1-2 επί του Ολυμπιακού στο ΟΑΚΑ. Τα γκολ για την ομάδα της Θεσσαλονίκης πέτυχαν ο εμβληματικός αρχηγός Αντελίνο Βιερίνια και ο Τσέχος επιθετικός Μίκαελ Κρμέντσικ ενώ για τον Ολυμπιακό σκόραρε ο Εμβιλά. Η νίκη πανηγυρίστηκε όλο το βράδυ στη Θεσσαλονίκη και η υποδοχή των νικητών ήταν μαζική. Αυτό ήταν το 8ο κύπελλο στην ιστορία του Π.Α.Ο.Κ. και το 4ο σε μια πενταετία. Παράλληλα, αυτός ήταν και ο 11ος τίτλος συνολικά στην ιστορία του συλλόγου. Ήταν η δεύτερη φορά που ο Π.Α.Ο.Κ. κέρδισε τον Ολυμπιακό σε τελικό κυπέλλου. 

Λίγες μέρες μετά τη κατάκτηση του Κυπέλλου το μέλλον του Πάμπλο Γκαρσία ήταν αβέβαιο. Στις 26 Μάϊου 2021 είχε συνάντηση με τον πρόεδρο του Π.Α.Ο.Κ. Ιβάν Σαββίδη.  Εκεί, αποφασίστηκε να μην συνεχιστεί η συνεργασία του Γκαρσία με τον Π.Α.Ο.Κ. κάτι που δημιούργησε πλήθος αντιδράσεων ανάμεσα στους οπαδούς του Π.Α.Ο.Κ.. Νέος προπονητής του Π.Α.Ο.Κ. ανακοινώθηκε ο Ραζβάν Λουτσέσκου, παλιός γνώριμος της ομάδας, ο οποίος στη πρώτη του θητεία είχε κατακτήσει τρείς τίτλους, ανάμεσα σε αυτούς και ένα νταμπλ τη χρονιά 2018-19.

Παραπομπές

Εξωτερικοί σύνδεσμοι 

 Οι εμφανίσεις με την εθνική Ουρουγουάης
 
Προπονητικό προφίλ στο Transfermarkt.com

Φωτογραφίες 

Ουρουγουανοί ποδοσφαιριστές
Ουρουγουανοί ισπανικής καταγωγής
Μέσοι ποδοσφαιριστές
Ποδοσφαιριστές Εθνικής Ουρουγουάης
Ποδοσφαιριστές Κυπέλλου Συνομοσπονδιών FIFA 1997
Ποδοσφαιριστές Κόπα Αμέρικα 1999
Ποδοσφαιριστές Παγκοσμίου Κυπέλλου 2002
Ποδοσφαιριστές Κόπα Αμέρικα 2007
Ποδοσφαιριστές Μοντεβιδέο Γουόντερερς ΦΚ
Ποδοσφαιριστές Πριμέρα Ντιβιζιόν Ουρουγουάης
Ποδοσφαιριστές Ατλέτικο Μαδρίτης Β
Ποδοσφαιριστές Σεγούντα Ντιβιζιόν
Ουρουγουανοί ποδοσφαιριστές στο εξωτερικό
Ποδοσφαιριστές Κλουμπ Ατλέτικο Πενιαρόλ
Ποδοσφαιριστές ΑΚ Μίλαν
Ποδοσφαιριστές Σέριε Α
Ποδοσφαιριστές ΦΒΚ Ουνιόνε Βενέτσια
Ποδοσφαιριστές ΚΑ Οσασούνα
Ποδοσφαιριστές Πριμέρα Ντιβιζιόν
Ποδοσφαιριστές Ρεάλ Μαδρίτης
Ποδοσφαιριστές Θέλτα Βίγο
Ποδοσφαιριστές Ρεάλ Μούρθια
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Α.Ο. Ξάνθη
Ουρουγουανοί προπονητές ποδοσφαίρου
Προπονητές ποδοσφαίρου ΠΑΟΚ
Προπονητές ποδοσφαίρου Πανσερραϊκού